**Ministru kabineta noteikumu projekta „Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par Daudznacionālā divīzijas štāba “Ziemeļi” izveidošanu un darbības pamatprincipiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.¹punktu. |
| **I. Tiesību akta projekta izstrādes nepieciešamība** |
| 1. | Pamatojums | Valdības deklarācijas par Artura Krišjāņa Kariņa vadītā Ministru kabineta iecerēto darbību 203.punkts paredz Latvijas līdzdarbošanos Ziemeļatlantijas līguma organizācijas (turpmāk tekstā – NATO) kolektīvās aizsardzības stiprināšanā un tās mērķu sasniegšanā, kā arī stiprināt pastāvīgu NATO sabiedroto ilgtermiņa klātbūtni Latvijā, tostarp attīstot daudznacionālās divīzijas štāba izveidi Latvijā. 2019. gada 26. septembrī apstiprinātajā Nacionālās drošības koncepcijā (4.. sadaļa) un 2016. gada 16. jūnijā apstiprinātajā Valsts aizsardzības koncepcijā (22., 23., 50., 51., 56., 58. un 88. punkts) sabiedroto klātbūtne un NATO komandstruktūras uzlabošana ir minēti kā Latvijas intereses.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Krievijas agresija Ukrainā un Krimas aneksija 2014. gadā ir būtiski pasliktinājusi drošību eiroatlantiskajā telpā. Tādas Krievijas agresīvās ārpolitikas izpausmes, kā ķīmisko reaģentu izmantošana Solsberi, Lielbritānijā, centieni veikt kiberuzbrukumu Ķīmisko ieroču aizlieguma organizācijas datu bāzei, Vidējas un tālas darbības rādiusa raķešu aizlieguma līguma (INF) pārkāpšana un Krievijas Federālā drošības dienesta Robežsardzes dienesta kuģu uzbrukums Ukrainas Jūras spēku kuģiem pie Kerčas šauruma, apliecina Krievijas nevēlēšanos rast miermīlīgu risinājumu pastāvošajam saspīlējumam un turpina pasliktināt drošības situāciju Eiropā. Paredzams, ka tuvākajā nākotnē Krievijas attieksme un rīcība nemainīsies, jo Krievijas stratēģiskajās interesēs ietilpst valsti un tās vienotību apdraudoša ārēja ienaidnieka tēla uzturēšana sabiedrībā, kas novērš uzmanību no iekšpolitiskām problēmām valstī, savā veidā vieno sabiedrību un gūst tās atbalstu. Krievija turpinās militarizēties un savu ģeopolitisko interešu sasniegšanai izmantos provokatīvas metodes. Tam ir ietekme uz Latvijas nacionālo drošību. Lai atbilstoši reaģētu uz Krievijas agresīvo ārpolitiku, NATO jau kopš 2014. gada ir veikusi dažādus drošību stiprinošus pasākumus, lai sekmētu atturēšanu un drošību tās dalībvalstīs. Piemēram, NATO ir izvietojusi kaujas spējīgas daudznacionālas bataljona līmeņa vienības Baltijas valstīs un Polijā, ir izveidotas NATO Spēku integrācijas vienības NATO austrumu robežas valstīs, ir pastiprināta gaisa telpas patrulēšana virs Baltijas valstīm.Vienlaikus NATO strādā pie aizsardzības stiprināšanas, veicot plānu, procedūru un spēju uzlabošanu, lai sekmētu alianses spēju laicīgi un efektīvi darboties potenciālā krīzē vai konfliktā. Šajā kontekstā, kā viens no galvenajiem elementiem efektīvai aizsardzībai ir NATO komandvadības spēju attīstība un stiprināšana. Lai sekmētu NATO centienus un stiprinātu Baltijas valstu drošību, 2018.gadā Latvija, Igaunija un Dānija uzsāka sarunas[[1]](#footnote-1) par divīzijas līmeņa štāba izveidi. 2018. gada 11. jūlijā Briselē notikušajā NATO valstu un valdību vadītāju sanāksmē (turpmāk - Briseles samits) deklarācijā (30.p.) tika nostiprināts lēmums par komandvadības tālāku stiprināšanu Baltijas reģionā, izveidojot papildu daudznacionālu divīzijas štābu. Tā rezultātā Latvijas, Igaunijas, Dānijas, Lietuvas, Lielbritānijas un Kanādas aizsardzības ministri Briseles samita laikā parakstīja Nodoma vēstuli par apņemšanos izveidot Daudznacionālu divīzijas štābu “Ziemeļi”, kurai 2019. gada 25. oktobrī NATO aizsardzības ministru sanāksmes ietvaros pievienojās arī Vācija. Lai īstenotu šo apņemšanos, Latvijas, Igaunijas un Dānijas aizsardzības ministrijas parakstīja saprašanās memorandu par daudznacionālā divīzijas štāba "Ziemeļi" izveidošanu, kas apstiprināts ar Ministru kabineta 2019.gada 5.februāra noteikumiem Nr.61 “Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par daudznacionālā divīzijas štāba "Ziemeļi" izveidošanu” (MK noteikumi Nr.61). Daudznacionālais divīzijas štābs "Ziemeļi" (turpmāk tekstā - Štābs) šobrīd darbojas kā Latvijas, Igaunijas un Dānijas veidots starptautisks militārs formējums, kurā minētās valstis ir uzņēmušās ietvarvalstu lomu, kas paredz lielāku šo valstu ieguldījumu Štāba izveidē, darbībā un piešķir arī plašākas lemtspējas par Štāba darbību un attīstību.Spēkā esošajā saprašanās memorandā par Štāba izveidošanu (Saprašanās memorands) noteikts, katas paliek spēkā līdz Štābs tiek nodibināts kā NATO Militārā struktūra un attiecīgs līgums ar Sabiedroto spēku Eiropā Virspavēlniecību (SHAPE) stājas spēkā. Līdz ar attiecīgā līguma spēkā stāšanos Saprašanās memorands zaudēs savu spēku, līdz ar ko zūd arī formulētais trīs ietvarnāciju sadarbības ietvars.Lai saglabātu un arī turpmāk attīstītu jau izveidotās trīs nāciju - Latvijas, Dānijas un Igaunijas, kas veido štāba pamatelementu, - ciešās sadarbības iestrādes, tika lemts par nepieciešamību saglabāt Saprašanās memorandā noteikto, Saprašanās memorandu aizstājot ar jaunu, kas atkārtoti apliecinās jau izveidotā Štāba pastāvēšanas principus un papildinās ar jauniem, detalizētiem ietvarnāciju sadarbības nosacījumiem. Projektam pievienoti pielikumi, kas atrunā ietvarnāciju finanšu pienākumus pēc NATO štāba izveidošanas, Štāba Divīzijas komitejas darbības aprakstu, Vadības grupas rotācijas principus, štāba komandiera darbības aprakstu – aspektus, kas attiecināmi uz trīs ietvarvalstu kompetenci.Identiski tam, kā to noteica Saprašanās memorands, Štābs būs atvērts arī citu sabiedroto dalībai. Štāba izveides un darbības mērķis ir stiprināt kolektīvo atturēšanu un aizsardzību, nodrošinot NATO komandvadības elementu Baltijas reģionā. Štābs sastāvēs no diviem elementiem, no kuriem viens miera laikā atradīsies Dānijā, otrs - Latvijā, Ādažu militārajā bāzē. Daļa no Štāba personāla patstāvīgi uzturēsies Latvijas teritorijā. Štāba uzdevumos iekļauta gan nacionālās, gan kolektīvās aizsardzības operāciju Baltijas reģionā plānošana un vadīšana. Līdz kļūšanai par NATO štābu tā personāla statusu nosaka Ziemeļatlantijas līguma organizācijas dalībvalstu līgums par to bruņoto spēku statusu. Savukārt NATO struktūrā Štāba, tā personāla, atbalsta elementu statusu noteiks Protokols par starptautisko militāro štābu, kas izveidoti saskaņā ar Ziemeļatlantijas līgumu, statusu (Parīzes protokols) un attiecīgie papildprotokoli.Līdztekus noris process. Štāba attīstībai un iekļaušanai NATO Spēku struktūrā. Šajā procesā Štābā notiek aktīva plānošana un apmācības, lai sasniegtu NATO Spēku struktūrai vajadzīgo spēju un gatavības līmeni, kā arī darbs pie līguma ar SHAPE izstrādes Šis līgums noteiks Štāba darbības mērķi un modeli, uzbūvi, administrēšanu, finanšu jautājumus. NATO štāba aktivizācija notiks ar attiecīgu Ziemeļatlantijas līguma padomes lēmumu.  |
| 3. | Projekta izstrādē iesaistītās institūcijas | Saprašanās memoranda pārskatīšanā noteikto saistību izpildi koordinē Aizsardzības ministrija. Saprašanās memoranda projektu izstrādāja Latvijas, Igaunijas un Dānijas aizsardzības ministrijas.  |
| 4. | Cita informācija | Aizsardzības ministrijas Informatīvais ziņojums par štāba izveidi izskatīts Ministru kabineta 2018. gada 3. jūlija sēdē, protokollēmums Nr. 31, §35 (DIENESTA VAJADZĪBAM). Saprašanās memorands satur normas par militārā štāba izveidošanu, kas var ietekmēt gan privātpersonu tiesības, gan skart arī citu ministriju kompetenci, līdz ar to jautājumu nepieciešams izskatīt Ministru kabinetā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrija, Nacionālie bruņotie spēki. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz Ministru kabineta noteikumu projekta spēkā stāšanos, spēku zaudē 2019. gada 5. februāra Ministru kabineta noteikumi Nr. 61 "„Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par Daudznacionālā divīzijas štāba “Ziemeļi” izveidošanu” (Latvijas Vēstnesis, 2019, 29. nr.). |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

 |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1949. gada 4.aprīļa Ziemeļatlantijas līgums. |
| 3. | Cita informācija |  |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1949. gada 4.aprīļa Ziemeļatlantijas līgums Ziemeļatlantijas līguma organizācijas dalībvalstu līgums par to bruņoto spēku statusu, kas ratificēts Saeimā 2004. gada 17. jūnijā (NATO SOFA) |
| A | B | C |
| Ziemeļatlantijas līgums3. pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam. | Štāba izveidošanas galvenais mērķis, kā norādīts arī 2018. gada 11. jūlija NATO valstu vadītāju samita deklarācijas 30. punktā un Nodoma vēstulē, ir nodrošināt komandvadības tālāku stiprināšanu Baltijas reģionā, izveidojot papildu Daudznacionālo divīzijas štābu. | Saistības tiek izpildītas daļēji, jo Štāba izveidošana ir tikai viens no daudziem kolektīvās aizsardzības sistēmas stiprināšanas pasākumiem.  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netiek plānota.  |
| 2. | Sabiedrības līdzdalība projekta izstrādē  | Sabiedrība netika iesaistīta Saprašanas memoranda izstrādē. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts esošo pārvaldes funkciju ietvaros. |
| 3. | Cita informācija | Saprašanās memorands paredz Ietvarvalstu nacionālo ieguldījumu noteikšanas pamatprincipus. Saprašanās memorands tiks īstenots Aizsardzības ministrijai piešķirto valsts budžeta līdzekļu ietvaros, nepārsniedzot 2% no iekšzemes kopprodukta.Šobrīd Saprašanās memorandā minētais štābs nav NATO struktūrvienība. Štābs kā NATO Militārā struktūra tiks nodibināts un uzsāks savu darbību, noslēdzot attiecīgu līgumu starp dalībvalstīm un Sabiedroto spēku Eiropā Virspavēlniecību (SHAPE). Šis līgums noteiks NATO Štāba darbības mērķi un modeli, uzbūvi, administrēšanu un finanšu jautājumus. Aizsardzības ministrija, virzot apstiprināšanai Ministru kabinetā un Saeimā, izstrādās ar līguma realizāciju saistītos finanšu aprēķinus, norādot no kādiem pasākumiem ir paredzēts pārdalīt nepieciešamos izdevumus līgumā paredzēto uzdevumu izpildei. |

Ministru prezidenta biedrs,

aizsardzības ministrs Artis Pabriks

Atvara, 67335169

sigita.atvara@mod.gov.lv

Andžāne, 67335048

ilze.andzane@mod.gov.lv

1. Par šo iniciatīvu Aizsardzības ministrija jau ir informējusi Ministru kabinetu ar Informatīvo ziņojumu (DIENESTA VAJADZĪBĀM). [↑](#footnote-ref-1)